जसकौर ने कहा- कांग्रेस सरकार के खिलाफ थाली-चम्मच लेकर जयपुर पहुंचेंगी महिलाएं
Rajasthan BJP Jaipur Vidhan Sabha Gherao Meeting - दौसा सांसद जसकौर मीणा ने सोमवार को दौसा भाजपा कार्यालय में कांग्रेस पर बड़ा हमला बोला। कहा कि महिलाओं के प्रति कांग्रेस संवेदनशील नहीं है।
दौसा सांसद जसकौर मीणा ने सोमवार को कांग्रेस पर बड़ा हमला बोला। कहा- महिलाओं के प्रति कांग्रेस संवेदनशील नहीं है। कांग्रेस के विधायक हों या मंत्री, उनके परिजन ही दुष्कर्मी निकलते हैं।
सांसद जयपुर में 5 जुलाई को प्रस्तावित विधानसभा घेराव की तैयारी बैठक में दौसा भाजपा कार्यालय में बोल रही थीं। यह घेराव भाजपा महिला मोर्चा की ओर से किया जाएगा।
सांसद ने कहा कि कांग्रेस की भ्रष्ट सरकार महिलाओं के खिलाफ शुरू से ही असंवेदनशील थी। महिलाओं के प्रति कांग्रेस सरकार का जो रवैया रहा है, उससे न तो महिलाओं को सम्मान मिला और न ही सुरक्षा।
5 जुलाई को थाली-चम्मच लेकर पहुंचेंगी महिलाएं
राज्य की कांग्रेस सरकार को विदा करने के लिए अब महिलाओं को आगे आना होगा। इसके लिए 5 जुलाई को थाली-चम्मच लेकर और काली पट्टी बांधकर महिलाएं जयपुर पहुंचेंगी। वहां सरकार को जगाने का काम करेंगे।
सांसद ने कहा कि राजस्थान के हर जिले से महिला कार्यकर्ता जयपुर पहुंचकर सरकार की अंतिम सांस को तोड़ने का प्रयास करेंगी। प्रदेश में महिला उत्पीड़न चरम पर है। महिला उत्पीड़न के 10 हजार से भी ज्यादा के सामने आ चुके हैं।
रोजाना महिला उत्पीड़न के 17 केस सामने आ रहे हैं। इन मामलों में लगातार बढ़ोतरी हो रही है।
प्रदेश मंत्री गुर्जर ने कांग्रेस सरकार को घेरा
भाजपा की नवनियुक्त प्रदेश मंत्री नीलम गुर्जर ने भी महिला उत्पीड़न के मामलों को लेकर सरकार को घेरा। कहा- पिछले साढ़े चार साल में महिला अपराध चरम पर हैं। जिसे रोकने के लिए राज्य सरकार कोई ठोस कदम नहीं उठा रही है। ऐसी सरकार को प्रदेश की जनता जल्द ही विदा कर देगी।
यह भी पढ़ें
गहलोत ने की वसुंधरा की योजना की तारीफ:बोले- मैं अच्छे काम पकड़ लेता हूं, मंजिल मत पूछो,अंतिम सांस तक सेवा करने की भावना
सीएम अशोक गहलोत ने वसुंधरा राजे के समय शुरू की गई पालनहार योजना की तारीफ करने के साथ विरोधियों पर तंज भी कसे। सीएम अशोक गहलोत ने कहा- मेरी भावना अंतिम सांस तक प्रदेशवासियों की सेवा करने की है। मैं किसी पद पर रहूं, नहीं रहूं, कहीं रहूं, प्रदेशवासियों को विश्वास दिलाता हूं कि आपकी सेवा के लिए हमेशा तत्पर रहूंगा। गहलोत सीएम हाउस पर पालनहार योजना के लाभार्थी बच्चों से संवाद कार्यक्रम में बोल रहे थे। (पढ़ें पूरी खबर)